შვედეთის ლიბერალური სახალხო პარტია

სახალხო პარტია-ლიბერალები (შვედ Liberalerna) — შვედეთის ლიბერალური პოლიტიკური პარტია. დაარსებულია 1934 წელს და 1902 წელს დაარსებული პარტია „Frisinnade Landsföreningen-ის“ მემკვიდრედ მიიჩნევს თავს. შედის მემარჯვენე-ცენტრისტულ კოალიციაში „ალიანსი შვედეთისთვის“. 1978 წელს ჩამოაყალიბა უმცირესობით დაკომპლექტებული მთავრობა, რომელსაც სათავეში ულო ულსტენი ედგა და ერთი წელი იარსება. პარტია ქალთა დისკრიმინაციის წინააღმდეგ იბრძოდა. გამოდიოდა შვედეთის ევროკავშირში შესვლის მოთხოვნით, რაც 1995 წელს აღსრულდა კიდეც, გამოდის ევროკავშირის გაფართოებისა და ევროინტეგრაციის გაძლიერების იდეით. ცივი ომის დასრულების შემდეგ გამოვიდა შვედეთის ნატოში გაწევრიანების მოთხოვნით. რიქსდაგში 2006 წლის 17 დეკემბრის არჩევნებზე ხმათა 7,54‰ (418 395) დააგროვა და 349 ადგილიდან 28 სავარძელი მიიღო. გავიდა მეოთხე ადგილზე.

 რესურსები ინტერნეტში 

 Folkpartiet ოფიციალური საიტი
 პარლამენტში ფრაქციის გვერდი 

კატეგორია:შვედეთის პოლიტიკური პარტიები
კატეგორია:ლიბერალური პარტიები
კატეგორია:პოლიტიკური პარტიები ანბანის მიხედვით
კატეგორია:1934 წელს დაარსებული პოლიტიკური პარტიები